CELEX: 62014TB0383(01)
Language: lv
Date: 2016-12-01 00:00:00
Title: Lieta T-383/14: Vispārējās tiesas 2016. gada 1. decembra rīkojums – Europower/Komisija Publiski būvdarbu līgumi — Iepirkuma procedūra — Ar gāzes turbīnu aprīkotas triģenerācijas ražotnes būvniecība un ar to saistīta tehniskā apkope — Pretendenta piedāvājuma noraidīšana — Apstrīdētā tiesību akta atsaukšana — Tiesvedības izbeigšana pirms sprieduma taisīšanas

23.1.2017   
            
            
               LV
            
            
               Eiropas Savienības Oficiālais Vēstnesis
            
            
               C 22/33
            
         Vispārējās tiesas 2016. gada 1. decembra rīkojums – Europower/Komisija
   (Lieta T-383/14) (1)
   
   (Publiski būvdarbu līgumi - Iepirkuma procedūra - Ar gāzes turbīnu aprīkotas triģenerācijas ražotnes būvniecība un ar to saistīta tehniskā apkope - Pretendenta piedāvājuma noraidīšana - Apstrīdētā tiesību akta atsaukšana - Tiesvedības izbeigšana pirms sprieduma taisīšanas)
   (2017/C 022/45)
   Tiesvedības valoda – itāļu
   
      Lietas dalībnieki
   
   
      Prasītāja: Europower SpA (Milāna, Itālija) (pārstāvji – G. Cocco un L. Salomoni, advokāti)
   
      Atbildētāja: Eiropas Komisija (pārstāvji – sākotnēji L. Cappelletti, F. Moro un L. Di Paolo, vēlāk L. Di Paolo un F. Moro)
   
      Persona, kas iestājusies lietā atbildētāja prasījumu atbalstam: CPL Concordia Soc. coop. (Concordia Sulla Secchia, Itālija) (pārstāvis – A. Penta, advokāts)
   
      Priekšmets
   
   Pirmkārt, prasība, pamatojoties uz LESD 263. pantu, atcelt Komisijas 2014. gada 3. aprīļa lēmumu, ar kuru tika noraidīts prasītājas piedāvājums iepirkumā JRC IPR 2013 C04 0031 OC par turbogāzes triģenerācijas ražotnes būvniecību un ar to saistīto tehnisko apkopi (OV 2013/S 137–237146) tās Kopīgā pētniecības centra (KPC) Ispras (Itālija) objektā, Komisijas lēmumu, ar kuru līguma slēgšanas tiesības piešķīra CPL Concordia, jebkādu citu saistīto, agrāko vai secīgo aktu, ieskaitot iespējamo lēmumu, ar kuru apstiprina līgumu, un pašu līgumu, kā arī Komisijas lēmumu noraidīt prasītājas lūgumu piekļūt iepirkuma dokumentiem, un, otrkārt, prasība, pamatojoties uz LESD 268. pantu, atlīdzināt kaitējumu, kāds esot nodarīts prasītājai
   
      Rezolutīvā daļa:
   
   
               1)
            
            
               izbeigt tiesvedību lietā par šo prasību;
            
         
               2)
            
            
               CPL Concordia Soc. coop. prasījumus, kas vērsti uz to, lai noraidītu lūgumu par tiesvedības izbeigšanu pirms sprieduma taisīšanas, noraidīt kā acīmredzami nepieņemamus;
            
         
               3)
            
            
               Eiropas Komisija sedz savus, kā arī atlīdzina Europower SpA tiesāšanās izdevumus, tostarp izdevumus saistībā ar pagaidu noregulējuma tiesvedību;
            
         
               4)
            
            
               CPL Concordia sedz savus tiesāšanās izdevumus saistībā ar šo tiesvedību, kā arī pagaidu noregulējuma tiesvedību pati.
            
         
      (1)  OV C 235, 21.7.2014.